Obsah

[Organizácia a podmienky výchovy a vzdelávania v stredných školách pre školský rok 2020/2021 2](#_Toc48489329)

[Úvod 2](#_Toc48489330)

[**Zelená fáza** 2](#_Toc48489331)

[Základné odporúčania 2](#_Toc48489332)

[Zriaďovateľ 2](#_Toc48489333)

[Riaditeľ 3](#_Toc48489334)

[Zákonný zástupca 3](#_Toc48489335)

[Organizácia výchovno – vzdelávacieho procesu 4](#_Toc48489336)

[Opatrenia školy kvôli prevencii nákazy COVID-19 4](#_Toc48489337)

[Stravovanie 5](#_Toc48489338)

[Pri podozrení na ochorenie 5](#_Toc48489339)

[**Oranžová fáza** 6](#_Toc48489340)

[Základné odporúčania 6](#_Toc48489341)

[Pri podozrení na ochorenie v prípade študenta: 6](#_Toc48489342)

[Pri podozrení na ochorenie v prípade pedagogického a odborného pracovníka 7](#_Toc48489343)

[Pri podozrení na ochorenie v prípade nepedagogického pracovníka 7](#_Toc48489344)

[Pri podozrení na ochorenie v prípade zákonného zástupcu alebo osoby v úzkom kontakte so študentom: 7](#_Toc48489345)

[**Červená fáza** 7](#_Toc48489346)

[Základné odporúčania 7](#_Toc48489347)

[prípade potvrdeného študenta: 7](#_Toc48489348)

[V prípade potvrdeného pedagogického alebo odborného pracovníka : 8](#_Toc48489349)

[V prípade potvrdeného nepedagogického pracovníka 8](#_Toc48489350)

[V prípade potvrdeného zákonného zástupcu alebo osoby v úzkom kontakte so študentom alebo pracovníkom 8](#_Toc48489351)

[Organizácia výchovno – vzdelávacieho procesu 8](#_Toc48489352)

[Opatrenia školy kvôli prevencii nákazy COVID-19 9](#_Toc48489353)

[Personálne zabezpečenie prevádzky strednej školy 9](#_Toc48489354)

[Špeciálne usmernenie počas obdobia pri otvorení školského roku 2020/2021 10](#_Toc48489355)

# Organizácia a podmienky výchovy a vzdelávania v stredných školách, pracoviskách praktického vyučovania, jazykových školách a školských internátoch pre školský rok 2020/2021

## Úvod

Cieľom dokumentu je stanoviť základné prevádzkové podmienky stredných škôl (gymnázií, stredných odborných škôl, stredných športových škôl, škôl umeleckého priemyslu, konzervatórií), pracovísk praktického vyučovania, jazykových škôl a školských internátov po dobu trvania pandémie ochorenia COVID-19 a potreby dodržiavania protiepidemických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.

Dokument rešpektuje opatrenia a rozhodnutia Úradu verejného zdravotníctva SR (ďalej len „UVZ SR“) a predstavuje nadstavbu platných opatrení a bude podliehať pravidelnej aktualizácií. V prípade potreby zriaďovatelia konzultujú s regionálnymi úradmi verejného zdravotníctva (ďalej len „RÚVZ“) organizačné kroky v súlade s aktuálnymi hygienicko – epidemiologickými nariadeniami.

Všetky ustanovenia tohto dokumentu, okrem tých, ktoré sú uvedené v rozhodnutí ministra, majú odporúčací charakter. Zriaďovateľ ich bude realizovať spoločne so strednou školou, pracoviskom praktického vyučovania, jazykovou školou alebo školským internátom podľa svojich možností a o všetkých skutočnostiach bude informovať žiakov a ich zákonných zástupcov obvyklým spôsobom.

Dokument je koncipovaný ako Alert (výstražný) systém a manuál odporúčaní v troch úrovniach – zelenej, oranžovej a červenej. Zelená fáza predstavuje stav, kedy stredná škola, pracovisko praktického vyučovania, jazyková škola alebo školský internát nemá žiadneho žiaka či zamestnanca, u ktorých je podozrenie na infikovanie (ďalej len „podozrivý žiak, zamestnanec“). Oranžová fáza zachytáva situáciu, kedy má škola podozrivého žiaka alebo zamestnanca. Červená fáza obsahuje zoznam opatrení v prípade pozitivity dvoch a viac prípadov u žiakov alebo nepedagogického pracovníka, alebo jedného prípadu u pedagogických zamestnancov.

## **Zelená fáza**

### Základné odporúčania

* Stredná škola, pracovisko praktického vyučovania, jazyková škola a školský internát zverejnení oznam na vchodových dverách, ktorý uvádza, za akých podmienok nemôže vstúpiť žiak do školy (príloha č. 1).
* Obsah a formu všetkých vzdelávacích a záujmových činností je nutné voliť tak, aby boli zaistené hygienicko – epidemiologické opatrenia.
* Pedagogickí zamestnanci a odborní zamestnanci strednej školy, pracoviska praktického vyučovania, jazykovej školy a školského internátu v súlade s aktuálnymi hygienicko – epidemiologickými nariadeniami a podľa svojho uváženia a možností zabezpečia vzájomné rozostupy medzi žiakmi a rozstupy medzi žiakmi a pedagogickými zamestnancami pri výchovno – vzdelávacom procese.
* Praktické vyučovanie (odborná prax a odborný výcvik) na pracovisku zamestnávateľa vrátane praktického vyučovania v duálnom vzdelávaní (napr. kadernícke salóny a iné) sa riadia aktuálnymi nariadeniami UVZ SR.
* Jazykové školy, zriadené pri stredných školách sa riadia primerane usmerneniami tohto materiálu.
* Žiaci s obvyklým pobytom mimo územia SR (deti tzv. "pendlerov") dochádzajú na pravidelné vyučovanie, ak ÚVZ SR neobmedzí režim prechodu štátnych hraníc.
* Školské internáty sa riadia primerane usmerneniami tohto materiálu a koordinujú prijaté opatrenia so zriaďovateľom a strednými školami, ktoré navštevujú ubytovaní žiaci.

### Zriaďovateľ

K začiatku školského roka:

* Vydá pokyn riaditeľom stredných škôl, jazykových škôl a školských internátov na zabezpečenie dôkladného čistenia priestorov strednej školy, jazykovej školy a školského internátu, pred otvorením prevádzky strednej školy, jazykovej školy a školského internátu, kvôli prevencii nákazy COVID-19.
* V spolupráci s príslušnými riaditeľmi škôl a školských internátov v zriaďovateľskej pôsobnosti pre všetkých zamestnancov strednej školy, jazykovej školy alebo školského internátu a ich prevádzku zabezpečí dostatok dezinfekčných prostriedkov pre osobnú hygienu a dezinfekciu, ako aj osobné ochranné prostriedky. Pre prevádzku strednej školy, jazykovej školy a školského internátu zabezpečí primerané množstvo bezdotykových teplomerov a zásobníkov na papierové utierky do umyvární vrátane papierových utierok.
* V prípade podozrenia na ochorenie COVID–19 v strednej škole bezodkladne, jazykovej škole, školskom internáte rieši vzniknutú situáciu podľa usmernenia tohto materiálu, časť Oranžová fáza.
* Stredná škola a školský internát si pre účely izolácie žiaka, u ktorého sa vyskytnú príznaky ochorenia COVID-19, prípadne iného prenosného ochorenia počas vyučovania, vyčlení priestor, ideálne s rozlohou 15m2 a priamym vetraním. Miestnosť môže štandardne slúžiť aj na iné účely, ak je však do nej umiestnený žiak s príznakmi ochorenia COVID 19 alebo iného prenosného ochorenia, následne po opustení miestnosti žiakom je dôkladne vydezinfikovaná (podľa usmernenia Úradu verejného zdravotníctva) a vyvetraná.
* Zamestnávateľ, u ktorého sa uskutočňuje praktické vyučovanie, sa pri zabezpečení hygieny na pracovisku praktického vyučovania a na pracovisku zamestnávateľa riadi usmerneniami ÚVZ SR.

### Riaditeľ

K začiatku školského roka riaditeľ strednej školy, jazykovej školy a školského internátu:

* Vydá pokyny, upravujúce podmienky konkrétnej strednej školy, jazykovej školy alebo školského internátu na obdobie školského roku 2020/2021 vo veciach:
	+ - * + prevádzky a vnútorného režimu strednej školy, jazykovej školy alebo školského internátu na školský rok 2020/2021,
				+ podmienok na zaistenie bezpečnosti a ochrany zdravia žiakov pri výchove a vzdelávaní vrátane bezpečnosti a ochrany zdravia žiakov pri

praktickom vyučovaní (odbornej praxi a odbornom výcviku),

umeleckej praxi alebo

športovej príprave.

* Pri prvom nástupe do práce všetci zamestnanci školy a školského internátu vyplnia dotazník o zdravotnom stave pred nástupom do zamestnania (príloha č. 2). Každý zamestnanec predkladá po každom prerušení dochádzky v trvaní viac ako tri dni písomné vyhlásenie o tom, že neprejavuje príznaky prenosného ochorenia a nemá nariadené karanténne opatrenie (príloha č. 2a).
* Zabezpečí v súčinnosti so zriaďovateľom plynulú prevádzku strednej školy, jazykovej školy alebo školského internátu.
* V prípade možností zriadi ranný filter pri vstupe do budovy školy (príloha č. 3 obsahuje najčastejšie otázky ohľadom ranného filtra ).
* V prípade, že u žiaka alebo zamestnanca je podozrenie alebo potvrdené ochorenie na COVID-19, postupuje podľa usmernenia tohto materiálu, časť Oranžová a Červená fáza.

### Zákonný zástupca

* Zodpovedá za dodržiavanie hygienicko-epidemiologických opatrení pri príchode žiaka do strednej školy a pri odchode žiaka zo strednej školy (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).
* Zabezpečí pre svoje dieťa každý deň dve rúška (jedno náhradné, musí mať pri sebe v prípade potreby) a papierové jednorazové vreckovky.

Dodržiava pokyny riaditeľa školy, ktoré upravujú podmienky prevádzky konkrétnej strednej školy na školský rok 2020/2021.

* Predkladá pri prvom nástupe žiaka do školy čestné prehlásenie (príloha č. 4) alebo po každom prerušení dochádzky žiaka do strednej školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 5).
* V prípade, že má u svojho dieťaťa podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je žiakovi prerušená dochádzka do školy. Ak ide o plnoletých žiakov, plnia uvedené povinnosti osobne. Ak ide o žiakov, ubytovaných v školskom internáte, uvedené povinnosti na nevyhnutne potrebný čas plní školský internát, a to aj v prípade plnoletých ubytovaných žiakov.

### Organizácia výchovno – vzdelávacieho procesu

* Výchovno – vzdelávací proces prebieha v nezmenenej forme.
* Prebieha riadne praktické vyučovanie podľa školského vzdelávacieho programu podľa platných opatrení ÚVZ.

### Opatrenia školy kvôli prevencii nákazy COVID-19

Opatrenia majú smerovať ku implementácii odporúčaní Úradu verejného zdravotníctva založené na princípe ROR - Rúško, Odstup, Ruky.

Rúško sú opatrenia na obmedzenie priestorovej distribúcie kvapôčok telesných tekutín. K tomu patrí aj obmedzovanie nútenej cirkulácie vzduchu vo vnútorných priestoroch. Odstup sú opatrenia smerujúce k minimalizácii osobných kontaktov a obmedzovanie skupinových aktivít napr. pri službách žiakom a zamestnancom zaviesť v maximálnej miere objednávanie na časový interval namiesto čakania v radoch. Ruky sú opatrenia eliminujúce prenos infekcie z kontaminovaného povrchu na sliznice. Okrem osobnej hygieny sú to aj čistenie kontaktných povrchov a minimalizácia bodov s frekventovaným dotykom.

Odporúča sa:

* Pri ceste do školy sa žiaci riadia aktuálnymi opatreniami ÚVZ SR a pokynmi RÚVZ.
* Odporúčame minimalizovanie zhromažďovania osôb pred školou a pred školským internátom.
* Stredná škola, jazyková škola a školský internát v spolupráci so zriaďovateľom zabezpečí dezinfekciu rúk všetkých osôb pri vstupe do budovy, a to vhodne umiestneným dezinfekčným prostriedkom.
* Zákonný zástupca predkladá pri prvom nástupe žiaka do školy čestné prehlásenie (príloha č. 4) alebo po každom prerušení dochádzky žiaka do strednej školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 5).
* Žiak si umýva ruky bežným spôsobom, ktorý je v súlade s aktuálnymi hygienicko – epidemiologickými nariadeniami.
* Žiak nosí rúško všade vo vnútorných priestoroch strednej školy, okrem svojej triedy a interných priestorov školy, kde prebieha výchovno - vzdelávací proces, ak nie je určené inak z nariadenia ÚVZ SR.
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR.
* Pedagogickým zamestnancom a odborným zamestnancom sa odporúča nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosia rúško alebo ochranný štít v súlade s aktuálnymi opatreniami ÚVZ SR.
* V miestnosti, v ktorej sa zdržuje trieda, je zabezpečené časté a intenzívne vetranie.
* Odporúčame organizovať aktivity tak, aby bolo možné väčšiu časť dňa tráviť vonku či už v areáli školy, alebo mimo neho podľa podmienok školy.
* Pri výchove a vzdelávaní, kedy dochádza k premiešavaniu žiakov (napr. cudzie jazyky, praktické vyučovanie, odporúčame žiakom nosiť rúško.
* Odporúčame prestávky medzi hodinami realizovať v exteriéri, alebo v danej triede pri priamom vetraní s cieľom eliminovať prechádzanie sa po chodbách.
* Stredná škola opakovane upozorňuje žiakov na dodržiavania hygienických pravidiel pri kašľaní a kýchaní.
* Rukavice pre bežné činnosti nie sú nutné, potrebné sú napr. pri príprave jedla, likvidácii odpadov, dezinfekcii atď.
* Toalety musia byť vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Odporúčame nepoužívať textilné uteráky a vzduchové sušiče rúk.
* Odporúčame nepoužívať klimatizačné zariadenia a ventilátory.
* Upratovanie a dezinfekcia toaliet prebieha minimálne dvakrát denne a podľa potreby.
* Upratovací personál musí byť informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
* Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí).
* Odporúčame zabezpečiť smetné koše tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)

### Stravovanie

* Podľa miestnych podmienok, množstva žiakov a personálu je možné zvažovať jednu z nasledujúcich možností:
	+ - Štandardným spôsobom, pri zaistení nižšie uvedených pravidiel
			* odporúčame zabezpečiť stravovanie tak, aby sa triedy nepremiešavali,
			* podľa možností stravovanie po triedach a nepremiešavať so stravníkmi mimo strednej školy,
			* pri stravovaní v školskom internáte nepremiešavať ubytovaných žiakov a ostatné ubytované osoby.
* Pokrmy či balíčky vydáva personál vrátane čistých príborov. Žiaci si sami jedlo a pitie nedokladajú a neberú si ani príbory.
* Pri príprave jedál a pri vydávaní je nutné dodržiavať, zvýšenou mierou, bežné hygienické pravidlá.
* Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.

Školské internáty

* Školský internát vyčlení na začiatku školského roka jednu miestnosť pre ubytovaných žiakov s trvalým pobytom na území SR, u ktorých je nariadená okamžitá izolácia na nevyhnutne potrebný čas.
* Školský internát vyčlení na začiatku školského roka potrebný počet miestností pre ubytovaných žiakov s trvalým pobytom mimo územia SR, u ktorých je nariadená okamžitá izolácia, určenú na ich izoláciu na nevyhnutne potrený čas.
* Školské internáty sa riadia odporúčaniami tohto dokumentu a aktuálne platnými nariadeniami UVZ.
* Školské internáty oddelí priestory, kde sú ubytovaní žiaci, od priestorov, kde sú ubytované iné osoby. V spoločných priestoroch v častiach, kde sú ubytované iné osoby, zabezpečí germicídne lampy.

### Pri podozrení na ochorenie

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov strednej školy, jazykovej školy alebo školského internátu.
* Ak žiak v priebehu dňa vykazuje niektorý z možných príznakov COVID-19, bezodkladne si nasadí rúško a je nutné umiestniť ho do samostatnej izolačnej miestnosti a kontaktovať zákonných zástupcov, ktorí ho bezodkladne vyzdvihnú.
* Ak sa u zamestnanca strednej školy alebo školského klubu detí objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.
* V prípade podozrivého žiaka alebo pracovníka sa riadi škola usmerneniami z Oranžovej fázy tohto dokumentu.

### Pracovno-právne vzťahy

* Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.
* Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmieta vykonávať pracovnú činnosť osobne a na pracovisku, zamestnávateľ môže:
	+ sa dohodnúť so zamestnancom na čerpaní dovolenky ( § 111 ods. 1 Zákonníka práce) alebo
	+ ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

## **Oranžová fáza**

### Základné odporúčania

Oranžová fáza nastáva v prípade podozrivého žiaka, alebo pracovníka z ochorenia COVID-19, či v prípade nariadenia ÚVZ SR. Nad rámec platných opatrení zelenej fázy je jej cieľom pripraviť školu a žiakov na pripadnú červenú fázu. Odporúča sa preto mobilizácia skladových zásob OOPP a dezinfekčných opatrení.

Žiaka, či zamestnanca môže určiť ako podozrivého jedine miestne príslušné RUVZ alebo spádový všeobecný lekár. V prípade, že:

1. mieste príslušný RUVZ oznámi škole podozrenie výskytu ochorenia u žiaka alebo pracovníka školy:
	* škola postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RUVZ,
2. zákonný zástupca alebo zamestnanec oznámi po indikácií všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19:
	* v prípade ak RUVZ neskontaktuje školu do 48 hodín, škola kontaktuje miestne príslušné RUVZ a informuje o podozrení u žiaka / pracovníka,
	* škola následne postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RUVZ.

### Pri podozrení na ochorenie v prípade žiaka:

Podozrivý žiak nenavštevuje strednú školu (prípadne jazykovú školu) a škola do usmernenia príslušným RUVZ, alebo výsledkov jeho RT-PCR testu preruší školskú dochádzku úzkym kontaktom[[1]](#footnote-1) žiaka (napr. spolužiaci v triede).

Ak je podozrivý podrobený RT-PCR testu a výsledok je:

* negatívny, výučba sa obnovuje pre všetkých žiakov, ktorým bola prerušená dochádzka do školy. Podozrivého žiaka ďalej manažuje miestne príslušný RÚVZ, ostatní žiaci prinesú vyhlásenie o bezinfekčnosti, podpísané zákonným zástupcom (príloha č. 5)
* pozitívny, všetci žiaci, ktorým bola prerušená dochádzka do školy, naďalej ostávajú v domácom prostredí až do doby určenia postupu miestne príslušného RUVZ. Ak vylúčená nebola celá trieda, tak sa preruší školská dochádzka na celú triedu až do doby určenia iného postupu miestne príslušným RUVZ.
* Ak sa potvrdí 2 a viac pozitívnych žiakov, prechádza sa do červenej fázy podľa usmernenia tohto materiálu.
* Stredná škola podľa svojich možností organizuje dištančné vzdelávanie v predmetoch všeobecného vzdelávania a v odborných vyučovacích predmetoch teoretického vyučovania.

### Pri podozrení na ochorenie v prípade pedagogického a odborného pracovníka

Podozrivý pracovník nevykonáva pracovnú činnosť, je v domácom prostredí rovnako ako osoby z jeho úzkych kontaktov do usmernenia príslušným RUVZ (napr. napríklad kolegovia zdieľajúci jednu pracovnú miestnosť).

Ak je podozrivý podrobený RT-PCR testu a výsledok je:

* negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár a RUVZ, ktorí rozhodnú o návrate pracovníka do pracovného procesu,
* pozitívny, informuje zamestnávateľa, situáciu ďalej manažuje miestne príslušný RUVZ a prechádza sa do červenej fázy podľa usmernenia tohto materiálu.

### Pri podozrení na ochorenie v prípade nepedagogického pracovníka

nevykonáva pracovnú činnosť, je v domácom prostredí rovnako ako osoby z jeho úzkych kontaktov do usmernenia príslušným RUVZ (napr. napríklad kolegovia zdieľajúci jednu pracovnú miestnosť). V prípade zamestnanca stravovacieho zariadenia uzatvoriť zariadenie do určenia ďalšieho postupu miestne príslušného RÚVZ .

Ak je podozrivý podrobený RT-PCR testu a výsledok je::

* negatívny, informuje zamestnávateľa a vylúčené úzke kontakty sa vracajú do práce; podozrivého manažuje príslušný všeobecný lekár a RUVZ, ktorí rozhodnú o návrate pracovníka do pracovného procesu,
* pozitívny, informuje zamestnávateľa, situáciu ďalej manažuje miestne príslušný RUVZ a prechádza sa do červenej fázy podľa usmernenia tohto materiálu,
* ak  potvrdí viac pozitívnych pracovníkov, prechádza sa do červenej fázy podľa usmernenia tohto materiálu.

### Pri podozrení na ochorenie v prípade zákonného zástupcu alebo osoby v úzkom kontakte so žiakom:

* škola čaká na pokyny a poskytuje plnú súčinnosť miestne príslušnému RUVZ.

### Pracovno-právne vzťahy

* Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.
* Pri podozrení na ochorenie Covid-19 v prípade „žiaka“, pedagogický zamestnanec a odborný zamestnanec, ktorý bol v úzkom kontakte s konkrétnym žiakom (vyučoval v príslušnej triede, vykonával výchovnú činnosť v príslušnom oddelení ŠKD, poskytoval odborný výcvik, poskytoval špeciálno-pedagogickú starostlivosť, výchovné poradenstvo, psychologické poradenstvo a pod.), odchádza do domácej izolácie, zamestnávateľ v uvedenom prípade ospravedlní neprítomnosť vyššie uvedeného zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdenia negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.
* Pri podozrení na ochorenie Covid-19 v prípade „zamestnanca“ (pedagogický zamestnanec, odborný zamestnanec alebo nepedagogický zamestnanec), tento zamestnanec odchádza do domácej izolácie, zamestnávateľ ospravedlní jeho neprítomnosť na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdenia negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou. Ak bolo testovanie pozitívne, zamestnávateľ postupuje v súlade s pokynmi RÚVZ. Ak RÚVZ nariadil „zamestnancovi“ domácu izoláciu, zamestnávateľ ospravedlní neprítomnosť zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdeného negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.
* Ak v situácii, že došlo k podozreniu na ochorenie iného zamestnanca, iný zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ môže:
	+ sa dohodnúť so zamestnancom na čerpaní dovolenky v zmysle § 111 ods. 1 Zákonníka práce alebo
	+ ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

Školské internáty

* Zásady ako v škole, prispôsobené na svoje podmienky.
* Prerušená činnosť výchovnej skupiny, v ktorej boli žiaci v blízkom kontakte so žiakom resp. PZ ŠI s podozrením na ochorenie COVID - 19.
* Žiaci uzatvorenej skupiny sa dištančne vzdelávajú v predmetoch všeobecného vzdelávania a v odborných vyučovacích predmetoch teoretického vyučovania podľa rozvrhu svojej školy alebo triedy, ak v tejto pokračuje vyučovanie.
* Poskytuje ubytovanie na nevyhnutne potrebný čas žiakom tried, ktoré sú v izolácií. Ostatným žiakom poskytuje ubytovanie a stravovanie za zvýšených hygienických opatrení.
* Podľa možností stravovanie po výchovných skupinách, nepremiešavanie tried v jedálni. Nepremiešavanie so stravníkmi (z prostredia mimo školy)

## **Červená fáza**

### Základné odporúčania

Červená fáza nastáva pri dvoch a viac potvrdených pozitívnych prípadoch medzi žiakmi, nepedagogickými zamestnancami alebo jedným pedagogickým zamestnancom/odborným zamestnancom alebo v prípade nariadenia ÚVZ SR.

Nad rámec opatrení zelenej a oranžovej fázy, platia nasledovné:

### prípade potvrdeného žiaka:

* ak sa ochorenie COVID-19 potvrdí u 2 a viac žiakov, odporúčame prerušiť vyučovanie v triedach žiakov s potvrdeným ochorením COVID-19 a prerušiť vyučovanie ich úzkych kontaktov. Ďalej sa postupuje podľa usmernenia príslušného všeobecného lekára alebo miestne príslušného RUVZ. V škole sa uskutoční dezinfekcia podľa aktuálne platného usmernenia hlavného hygienika,
* ak sa u niektorej z osôb v domácej izolácii (žiakov alebo zamestnancov) objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti,
* po ukončení šetrenia miestne príslušného RUVZ sa škola vracia do zelenej fázy.

### V prípade potvrdeného pedagogického alebo odborného pracovníka :

* odoslať do domácej izolácie osoby v úzkom kontakte daného zamestnanca; ďalej sa postupuje podľa usmernenia príslušného všeobecného lekára alebo miestne príslušného RUVZ. V škole sa uskutoční dezinfekcia podľa aktuálne platného usmernenia hlavného hygienika.
* ak sa u nejakého z priamych kontaktov zamestnancov objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti.

### V prípade potvrdeného nepedagogického pracovníka

* odoslať do domácej izolácie osoby v úzkom kontakte daného zamestnanca. Ďalej sa postupuje podľa usmernenia príslušného všeobecného lekára alebo miestne príslušného RUVZ. V škole sa uskutoční dezinfekcia podľa aktuálne platného usmernenia hlavného hygienika.

### V prípade potvrdeného zákonného zástupcu alebo osoby v úzkom kontakte so žiakom alebo pracovníkom

* škola čaká na pokyny a poskytuje plnú súčinnosť miestne príslušnému RUVZ.

### Organizácia výchovno – vzdelávacieho procesu

Nad rámec opatrení zelenej a oranžovej fázy, riaditeľ zváži po dohode s miestne príslušným RUVZ:

* Prebieha kombinovaný spôsob vyučovania (dištančný aj prezenčný) podľa rozhodnutia riaditeľa (podľa výskytu ochorenia, podľa ročníkov, alebo tried).
* Praktické vyučovanie v dielni, pracovisku praktického vyučovania a na pracovisku zamestnávateľa je prerušené do doby rozhodnutia RÚVZ.
* Obsah a formu všetkých vzdelávacích a záujmových činností je nutné voliť tak, aby boli

zaistené hygienicko – epidemiologické opatrenia.

Pre školu je alebo bude nevyhnutné zmeniť organizáciu vyučovania (úprava rozvrhu, úprava vnútorného časového členenia vyučovacieho dňa). Školy majú možnosť autonómne koncipovať štruktúru vyučovacieho dňa a takisto majú možnosť autonómne upraviť obsah a formu vzdelávania.

Stredným odborným školám, stredným športovým školám, školám umeleckého priemyslu a konzervatóriám odporúčame zvážiť usporiadanie obsahu vzdelávania tak, aby žiaci absolvovali praktické vyučovanie resp. umeleckú prax v maximálnej miere v období zelenej fázy.

V tejto súvislosti upozorňujeme, že je v platnosti [Usmernenie ŠŠI](https://ucimenadialku.sk/usmernenia/inspekcia), podľa ktorého: „Štátna školská inšpekcia ubezpečuje, že si uvedomuje zložitosť situácie, v ktorej sa ocitli učitelia a riaditelia škôl, a preto je prirodzené, že bude rešpektovať všetky tie odchýlky od noriem (vrátane nastavenia špecifických režimov samotného vzdelávania po prípadnom plnom obnovení prevádzky škôl), ktoré upravujú oblasť výchovy a vzdelávania a ktoré boli vynútené súčasnou situáciou, pokiaľ negatívne nezasiahnu do základných práv detí a žiakov.“

Odporúčame, aby pre žiakov, ktorí sa nezúčastňujú vyučovacieho procesu, škola zabezpečila vzdelávanie tak, ako je to pri ich neprítomnosti v štandardnom režime napr. pri chorobe, resp. podľa svojich možností.

Neodporúčame školám organizovať viacdňové školské výlety, spoločenské akcie a iné hromadné podujatia.

### Opatrenia školy kvôli prevencii nákazy COVID-19

Nad rámec opatrení zelenej a oranžovej fázy:

Pre prezenčný spôsob vyučovania nad rámec predchádzajúcej fázy, platí:

* Pri vstupe do školy sa vykonáva ranný filter (príloha č. 3 obsahuje najčastejšie otázky ohľadom ranného filtra
* V prípade väčších škôl, a teda aj väčšieho počtu tried, odporúčame rozdeliť nástup do

školy na niekoľko časových úsekov napr. od 7:30 hod do 8:30 hod v 10 min. intervaloch.

* Žiak nosí rúško všade vo vnútorných priestoroch strednej školy, vrátane svojej triedy v interných priestoroch školy.
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec a odborný zamestnanec (napr. asistent učiteľa alebo špeciálny pedagóg) nosí rúško alebo ochranný štít
* Odporúčame organizovať aktivity tak, aby bolo možné väčšiu časť dňa tráviť vonku či už v areáli školy, alebo mimo neho podľa podmienok školy.
* Upratovanie a dezinfekcia toaliet prebieha minimálne 3x denne a podľa potreby.
* Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).
* Dezinfekcia rúk zabezpečená v každej triede, učebni, dielni.

Školské internáty

* Prerušená činnosť výchovných skupín.
* Poskytuje ubytovanie na nevyhnutne potrebný čas žiakom tried, ktoré sú v izolácií. Ostatným žiakom poskytuje ubytovanie a stravovanie za zvýšených hygienických opatrení.
* Stravovanie po skupinách, nepremiešavanie skupín v jedálni. Nepremiešavanie ostatnými ubytovanými osobami (z prostredia mimo školy).

### Pracovno-právne vzťahy

* Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.
* Počas prerušenia vyučovania zamestnávateľ ospravedlní neprítomnosť „zamestnancov“ na pracovisku s náhradou mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.
* Ak je výchova a vzdelávanie organizované ako dištančné, pedagogický zamestnanec zabezpečuje dištančné vzdelávanie formou práce z domu (home office) a patrí mu príslušný plat, pretože ide o riadne vykonávanie práce. Vykonávanie práce z domu je riadnym výkonom práce, resp. riadne plnenie pracovných povinností rovnako, ako na „pracovisku“, len s rozdielom iného miesta výkonu práce, za ktorý zamestnancovi prináleží príslušný plat.
* Ak po obnovení vyučovania niektorý zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ môže:
	+ sa dohodnúť so zamestnancom na čerpaní dovolenky v zmysle § 111 ods. 1 Zákonníka práce alebo
	+ ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

## Špeciálne usmernenie počas obdobia pri otvorení školského roku 2020/2021

Počas obdobia 2.9 – 15.9, sa nad rámec zelenej fázy odporúča:

* Neorganizovať hromadné otvorenie školského roku.
* Pri vstupe do školy sa vykonáva ranný filter (príloha č. 3 obsahuje najčastejšie otázky ohľadom ranného filtra).
* V prípade väčších škôl, a teda aj väčšieho počtu tried, odporúčame rozdeliť nástup do

školy na niekoľko časových úsekov napr. od 7:30 hod do 8:30 hod v 10 min. intervaloch.

* Žiaci povinne nosia rúško všade vo vnútorných priestoroch strednej školy, vrátane svojej triedy v interných priestoroch školy.
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec a odborný zamestnanec (napr. asistent učiteľa alebo špeciálny pedagóg) nosí rúško alebo ochranný štít.
* Odporúčame organizovať aktivity tak, aby bolo možné väčšiu časť dňa tráviť vonku či už v areáli školy, alebo mimo neho podľa podmienok školy. Telesná výchova sa realizuje jedine v exteriéri.
* Telocvičňa a ostatné vnútorné priestory na šport (napr. bazén, posilňovňa) sa do 20.9. nevyužívajú.
* Upratovanie a dezinfekcia toaliet prebieha minimálne 3x denne a podľa potreby.
* Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).
* Vyššie uvedené opatrenia sa podľa epidemiologickej situácie môžu predĺžiť a odporúča sa ich dodržiavanie aj počas obdobia 16.9 – 23.9.
1. Úzke kontakty sú pre účely tohto dokumentu, v súlade s opatrením UVZ SR definované ako osoby, ktoré:

	* mali osobný kontakt s podozrivým prípadom COVID-19 do dvoch metrov dlhšie ako 15 minút,
	* mali fyzický kontakt s podozrivým prípadom COVID-19,
	* boli v uzavretom prostredí (triede, zasadacej miestnosti) s podozrivým prípadom COVID-19 dlhšie ako 15 minút
	* mali nechránený priamy kontakt s infekčnými výlučkami podozrivého prípadu COVID-19 (napr. pri kašľaní),
	* sedeli vedľa podozrivého prípadu COVID-19, a to až do vzdialenosti do dvoch miest od podozrivého [↑](#footnote-ref-1)